Żewġ suldati ġew arrestati mill-Pulizija dwar attentat ta’ serqa minn ħanut li jbiegħ il-kmamar tal-banju fir-Rabat, Għawdex. Il-każ ġie rappurtat lill-Pulizija l-bieraħ għall-ħabta tat-8.20 p.m. Il-ħanut jinsab fi Triq il-Muniċipju Ruman. Minn tagħrif li għandu tvm.com.mt , iż-żewġ irġiel ġew arrestati wara li kienu telgħu fuq il-vapur ta’ Għawdex. Il-Forzi Armati ġew infurmati b’dan il-każ li dwaru għaddejja inkjesta mill-Maġistrat Joanne Vella Cuschieri.